Harri Tiido: lõpmatutest maailmalõpu ennustustest
#000003
Aasta lõpu eel on Vikerraadio saatesarjas "Harri Tiido taustajutud" on vaatluse all maailma lõpp. Esimese dokumenteeritud maailmalõpu ennustuse leiab kivitahvlilt, mis on paigutatav umbes aastasse 2800 enne meie aega, märgib Tiido.
#000004
Kui tavameedias, sotsiaalmeedias või raamatukauplustes ringi vaadata, siis torkab silma ennustajate, ettekuulutajate, selgeltnägijate, nõidade ja teab veel kelle toodangu rohkus. Kui on nii suur pakkumine, siis peab järelikult olema ka nõudlus. Ettekuulutusi ja selgeltnägemisi toidavad inimese soovid ja hirmud. Hirmude seas ka olemise võimaliku lõpu hirm.
#000005
Läbi aegade on hirm kõige lõpu ees sünnitanud arvutuid ennustusi selle saabumisest. Eks need ole olnud eri vormides, näiteks jumalate vihavalang inimese pattude pärast või mõni muu kujutlusvõime vili. Jutt on seega maailmalõpu ennustustest, mis siiani köidavad inimeste meeli.
#000006
Kui Hollywoodi toodangut vaadata, siis leiab sealt massiliselt Aegade Lõpu teema käsitlemist kõigis värvides ja variatsioonides. Paljud neist tuginevad iidsetele müütidele, nagu näiteks Põhjala Ragnarök, lugu Noast ja suurest uputusest või piiblilood ilmalõpust ja Kristuse teisest tulemisest.
#000007
Põhjala mütoloogiline Ragnarök kujutas endast seeriat apokalüptilisi sündmusi, mis määravadki maailma lõpu, kus külma ja tule hiiglased võitlevad viimses lahingus jumalate vastu. Ja see lahing hävitab lõpuks planeedi, ujutades selle üle. Kuid legendi järgi tõuseb maailm taas, allesjäänud ja tagasipöörduvad jumalad kohtuvad ning kaks imekombel ellujäänud inimolevust täidavad taas maa lastega, kui nii võib öelda.
#000009
Kuid ennustuste ajaloos meie ajale lähemale tulles leiame aasta 1000, mis kohe iseenesest pidi ilmalõpu ennustusi tootma. Paljudel on ehk meeles aasta 2000 lugu, kus arvati kogu datamaailma kokku varisevat. Et kaks nulli saaks loetud kui 1900 ja viga tasalülitaks kogu tehnoloogia ning põhjustaks tohutut hävingut. Mõlemad ümmargused tähtajad möödusid siiski õnnelikult.
#000012
Paavst Innocentius III, kelle tuntuim traktaat "Inimolu viletsusest" on ka eestindatud, kasutas apokalüptilist teoloogiat viienda ristisõja vallandamiseks. Ta määratles islami tõusu kui antikristuse valitsemise ja leidis, et selle purustamine viib inimkonna Kristuse teise tulemiseni. Ennustatud aasta oli 1284 ja kuigi ristisõdalaste riigikesed langesid moslemite kätte, jäi ülejäänud maailm siiski puutumata.
#000013
Aastal 1499 arvutas Saksa matemaatik ja astronoom Johannes Stöffer välja, et 20. veebruaril 1524 tabab maailma suur uputus. Ennustus levis üle Euroopa ja andis ka ärilise tulemuse – paatide ja laevade ehitamine õitses. Saksa krahv von Iggleheim ehitas Reini jõele isegi kolmekorruselise Noa laeva. Ennustatud aasta osutus aga põuaseks. Kuid mainitud päeval tibutas siiski vihma ja rahvas ründas Iggleheimi laeva, et pääsu otsida. Sajad inimesed hukkusid hullunud massi jalge all ja krahv ise loobiti kividega surnuks.
#000015
1780. aasta 9. mai hommikul kattus taevas Uus-Inglismaal Ameerikas pimedusega. Tõenäoliselt oli põhjuseks metsatulekahjude suits koos tiheda uduga. Kuid rahvas eeldas halvimat...
#000016
Sündmuse kangelaseks tõusis Connecticuti seadusandliku kogu liige Abraham Davenport, kes osales sel päeval istungil. Teised hakkasid hädaolukorrale viidates nõudma arutelu katkestamist, kuid Davenport teatas külma rahuga: "Viimnepäev on kas tulemas või siis mitte. Kui mitte, pole põhjust istungit katkestada. Kui see on tulekul, siis eelistan ma sellele vastu minna seda tööpostil. Tooge küünlad". Hea, kui külma kõhu ja selge mõistusega inimesi leidub, eriti parlamendis.
#000017
Veel lähemal meile oli 12. detsember 2012, mis tähistas Mesoameerika Pikaajalise kalendri 5126-aastase tsükli lõppu. See tärmin möödus aga ilma suurema kärata, kes neid vahe-ameerika asju ikka nii väga usub.
#000018
Ka tehnoloogia areng on saanud oma koosa. Šveitsi ja Prantsusmaa piiril paiknevas kollaideris toimuvaid prootonite kokkupõrkeid arvati tekitavat mikroskoopilisi "musti auke", mis võivad kõik siin ilmas enesesse imeda.
#000020
Harri Tiido: inimese kujutlusvõimest ja selle piiridest
#000024
Kaks ajakirjanikku proovivad ETV+ uues projektis kriisisituatsioonis ellu jääda
#000025
Populaarne vandenõuteooria seab kahtluse alla lindude olemasolu
#000027
Hirmud keskajal ja hirmud kaasajal
#000028
Enn Tupp: pidage sõda, aga mitte minu õues
#000029
Kaarel Tarand: kes tellib tarbetut dubleerimist?
#000030
Madis Müller: intresside tõstmine jätkub kiire hinnakasvu pidurdamiseks
#000031
Uno Lõhmus: riigikohtu otsus tundub õiglane, aga saatan peitub detailides
#000032
Zelenski: olukord rindel muutub raskemaks
#000039
USA õhuruumis hulkuv Hiina õhupall halvendas kahe superriigi suhteid
#000041
IPC president ERR-ile: Eesti parasporti võib ees oodata tubli kasv
#000042
Kristjan Ilves tuli Oberstdorfis viiendaks
#000044
Head võistlust tegev Uibo on esimese päeva järel teine
#000045
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000049